
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи пуш уйӑхӗн 12-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 
78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ) ҫакӑн пек ҫырса улшӑнусем кӗртес:
1) II сыпӑка ҫакӑн пек ҫырса 83 статья хушса хурас:
"83 статья.	Чӑваш Республикин территорийӗнче вырнаҫнӑ нумай хваттерлӗ ҫуртсенчи пӗрлехи пурлӑха тӗпрен юсас енӗпе республика программине пурнӑҫлама кирлӗ сведенисене тӑратманни е вӑхӑтра паманни
	
1. Муниципаллӑ районсен тата хула округӗсен вырӑнти хӑй тытӑмлӑх органӗсенче ӗҫлекен должноҫри ҫынсем Чӑваш Республикин ӗҫ тӑвакан влаҫӗн Чӑваш Республикин Министрсен Кабинечӗ полномочи панӑ органне Чӑваш Республикин территорийӗнче вырнаҫнӑ нумай хваттерлӗ ҫуртсенчи пӗрлехи пурлӑха тӗпрен юсас енӗпе республика программине (малалла – республика программи) пурнӑҫлама кирлӗ муниципаллӑ плансене Чӑваш Республикин Министрсен Кабинечӗ палӑртнӑ требованисемпе килӗшӳллӗн тӑратманшӑн е вӑхӑтра паманшӑн, ҫавӑн пекех ҫавнашкал сведенисене тулли мар е тӗрӗс мар кӑтартса панӑшӑн –
виҫӗ пинрен пуҫласа пилӗк пин тенкӗ таран административлӑ штраф тӳлеттереҫҫӗ.
2. Муниципаллӑ районсен тата хула округӗсен вырӑнти хӑй тытӑмлӑх органӗсенче ӗҫлекен должноҫри ҫынсем Чӑваш Республикин ӗҫ тӑвакан влаҫӗн Чӑваш Республикин Министрсен Кабинечӗ полномочи панӑ органне тивӗҫлӗ муниципалитет пӗрлӗхӗн территорийӗнче вырнаҫнӑ нумай хваттерлӗ ҫуртсен техника тӑрӑмӗ ҫинчен калакан, республика программине туса хатӗрлеме кирлӗ сведенисене тӑратманшӑн е вӑхӑтра паманшӑн, ҫавӑн пекех ҫавнашкал сведенисене тулли мар е тӗрӗс мар кӑтартса панӑшӑн –
икӗ пинрен пуҫласа виҫӗ пин тенкӗ таран административлӑ штраф тӳлеттереҫҫӗ.
3. Муниципаллӑ районсен тата хула округӗсен вырӑнти хӑй тытӑмлӑх органӗсенче ӗҫлекен должноҫри ҫынсем Чӑваш Республикин ӗҫ тӑвакан влаҫӗн Чӑваш Республикин Министрсен Кабинечӗ полномочи панӑ органне Чӑваш Республикин Министрсен Кабинечӗ палӑртнӑ требованисемпе килӗшӳллӗн нумай хваттерлӗ ҫурта хута яма ирӗк пани ҫинчен калакан информацие тата нумай хваттерлӗ ҫурта ишӗлекен тата пӑсмалла е юсаса ҫӗнетмелле тесе йышӑнни ҫинчен калакан информацие – ҫав информацисем республика программине ҫӗнетме кирлӗ – тӑратманшӑн е вӑхӑтра паманшӑн, ҫавӑн пекех ҫавнашкал сведенисене тулли мар е тӗрӗс мар кӑтартса панӑшӑн –
икӗ пинрен пуҫласа виҫӗ пин тенкӗ таран административлӑ штраф тӳлеттереҫҫӗ.";
2) 33 статьян 2-мӗш пайӗнче:
а) "б" пунктра "пӑхса хӑварнӑ" сӑмахсем хыҫҫӑн "83 статьян 2-мӗш пайӗпе," сӑмахсем хушса хурас;
ӑ) ҫакӑн пек ҫырса "п" пункт хушса хурас:
[bookmark: _GoBack]"п) Чӑваш Республикин ӗҫ тӑвакан влаҫӗн пурӑнмалли ҫурт-йӗрпе коммуналлӑ хуҫалӑх енӗпе патшалӑх политикине пурнӑҫлакан органӗн ертӳҫин ҫумӗ; пай пуҫлӑхӗ – ҫак Саккунӑн 83 статйин 1-мӗш тата 3-мӗш пайӗсемпе пӑхса хӑварнӑ административлӑ правӑна пӑснисем ҫинчен.";
3) 34 статьяра:
а) 1-мӗш пая "82" цифрӑсем хыҫҫӑн ", 83 статьян 1-мӗш тата 3-мӗш пайӗсемпе" сӑмахсем хушса хурас;
ӑ) 9-мӗш пайра "пӑхса хӑварнӑ" сӑмахсене "83 статьян 2-мӗш пайӗпе пӑхса хӑварнӑ," сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

